GLOBAL โบรกฯมองงบไตรมาส 4/64 เด่นสุดในกลุ่มฯแตะ 725 ลบ.
GLOBAL โบรกฯมองงบไตรมาส 4/64 เด่นสุดในกลุ่มฯแตะ 725 ลบ. แนะซื้อเป้า  28.00 บาท
GLOBAL โบรกฯมองงบไตรมาส 4/64 เด่นสุดในกลุ่มฯแตะ 725 ลบ. แนะซื้อเป้า  28.00 บาท
11 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (10 ม.ค.2565) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL คาดกำไรสุทธิ ไตรมาส 4/2564  เด่นสุดในกลุ่มฯ ที่ 725 ลบ. (โต 92% เทียบช่วงเดียวกันของปีก่อน,โต 10%  เทียบไตรมาสก่อนหน้า) ตาม SSSG โต 13% เทียบช่วงเดียวกันของปีก่อน,สาขาใหม่ เพิ่มขึ้น 4 แห่ง และอัตรากำไรปรับเพิ่ม ตามการประหยัดจากขนาด, Product mix รวมถึง ราคาเหล็กยืนระดับสูง และคาดกำไรปี 2565 โต 3% เทียบช่วงเดียวกันของปีก่อน ให้น้ำหนักครึ่งหลังปี 2565  โตเด่นกว่าครึ่งแรกปี 2565
ด้าน Valuation: ปัจจุบันซื้อขายที่ PER22F 27 เท่า ต่ำกว่าค่าเฉลี่ย -1SD และเริ่มเข้าช่วง Earnings season มอง GLOBAL งบไตรมาส 4/2564F เด่นสุดในกลุ่มฯ ขณะที่มีปัจจัยบวกจากราคาสินค้าเกษตรยืนระดับสูง และมีผลกระทบจาก Omicron น้อยกว่าค้าปลีกอื่น แนะนำซื้อราคาเป้าหมาย 28.00 บาท